UBYTOVACÍ PORIADOK
PREAMBULA:

Ubytovanie klientov sa riadi právnym poriadkom Slovenskej republiky a týmto ubytovacím poriadkom. Ubytovaný klient prijíma tento ubytovací poriadok ako zmluvnú podmienku ubytovania a je povinný dodržiavať jeho ustanovenia. Klient je povinný sa s týmto ubytovacím poriadkom riadne a včas oboznámiť. Na neznalosť právnych predpisov a ubytovacieho poriadku sa nebude brať zreteľ.

Podmienky a spôsob ubytovania
1. Ubytovacie zariadenie môže ubytovať klienta, ktorého riadne prihlásilo. Za účelom prihlásenia je klient povinný predložiť na recepcii ubytovacieho zariadenia hneď pri príchode platný občiansky preukaz alebo cestovný pas prípadne iný doklad totožnosti. Ubytovať sa môže aj fyzická osoba, ktorá má trvalý pobyt v meste Košice. 
2. Prevádzkovateľ si vyhradzuje právo zrušiť pobyt, alebo neubytovať klienta v dôsledku udalostí, ktorým nie je možné zabrániť ani pri vynaložení úsilia alebo v dôsledku neobvyklých a nepredvídateľných okolností.  Prevádzkovateľ je povinný oznámiť túto skutočnosť klientovi hneď, ako daná situácia vznikne a to bezodkladne. V takomto prípade ponúkne klientovi ubytovanie v iných ubytovacích zariadeniach. 
3. Klient, ktorý nemá štátne občianstvo Slovenskej republiky je povinný v zmysle zákona č. 48/2002 Z.z. o pobyte cudzincov v platnom znení vyplniť úradné tlačivo o hlásení pobytu. Tlačivo je klient povinný odovzdať na recepcii ubytovacieho zariadenia, pričom všetky údaje musia byť uvedené pravdivo a úplne.

4. Klient sa môže ubytovať v ubytovacom zariadení najskôr po 14.00 hod na základe objednávky. Klient po ukončení pobytu je povinný sa odhlásiť z ubytovacieho zariadenia najneskôr do 10.00 hod, pričom do tohto času uvoľní izbu pokiaľ nebolo individuálne dohodnuté inak. Ak klient neuvoľní izbu najneskôr do 12.00 hod, ubytovacie zariadenie môže účtovať pobyt za celý nasledujúci deň. Izba sa považuje za uvoľnenú vtedy, ak klient vynesie z izby všetky svoje osobné veci a odovzdá kľúč recepčnému. Za stratu, alebo neodovzdanie kľúča od izby bude ubytovacie zariadenie účtovať pokutu vo výške 10 € za 1 kľúč. Ubytovacie zariadenie si vyhradzuje právo skontrolovať izbu a jej inventár. Ak klient do 18.00 hod nenahlási svoj neskorší príchod, ubytovacie zariadenie môže voľne disponovať s izbou, ak sa s klientom nedohodli inak. V prípade, že klient uhradil zálohovú platbu za ubytovanie, ubytovacie zariadenie je povinné držať rezerváciu do 22.00 hod. V prípade, že klient sa neubytuje ani po tomto termíne, ubytovacie zariadenie nie je povinné klientovi vrátiť zálohovú platbu.
5. V prípade, že klient požiada o predĺženie ubytovania, môže mu ubytovacie zariadenie ponúknuť aj inú izbu aj za inú cenu ako izbu v ktorej bol ubytovaný. V prípade, že ubytovacie zariadenie z kapacitných a prevádzkových dôvodov nemôže ponúknuť klientovi náhradnú izbu, klient nemá nárok na ubytovanie.
6. Ubytovacie zariadenie si vyhradzuje právo v neobvyklých prípadoch ponúknuť klientovi inú izbu ako bolo vopred dojednané, ak sa podstatne nelíši od potvrdenej objednávky.

7. Ubytovateľ si vyhradzuje právo ukončiť pobyt klienta v ubytovacom zariadení ak aj napriek upozorneniam porušuje ubytovací poriadok a dobré mravy bez nároku na vrátenie peňažnej náhrady.

8. Deti, mladiství a osoby mladšie ako 18 rokov môžu byť ubytovaní v ubytovacom zariadení len v doprovode dospelej osoby staršej ako 18 rokov.
9. Deti do 12 rokov nie povolené ponechávať bez dozoru dospelých na izbe. 
Zodpovednosť ubytovacieho zariadenia a klienta
1. Klient v ubytovacom zariadení nemôže bez súhlasu ubytovateľa vykonávať žiadne zmeny a premiestňovanie nábytku na izbe ďalej v spoločných priestoroch, kuchynke a opravy, alebo akékoľvek zásahy do elektroinštalácie, vodoinštalácie, internetových, televíznych, protipožiarnych rozvodov, alebo iných zariadení, alebo hasiacich prístrojov. Akékoľvek závady na izbe je klient povinný hlásiť v deň príchodu, resp. v priebehu pobytu ak takáto závada nastala. Za škody spôsobené na majetku ubytovacieho zariadenia je klient povinný zodpovedať v plnej miere v zmysle platných právnych predpisov a tohto ubytovacieho poriadku.  
2. V prípade spôsobenej škody na majetku ubytovacieho zariadenia je klient povinný uhradiť náhradu spôsobenej škody v plnej miere a to hneď po jej zistení najneskôr však v deň ukončenia pobytu v ubytovacom zariadení. Klient takto spôsobenú škodu uhradí v hotovosti do pokladne prevádzkovateľa na základe vystavenej faktúry.

3. Ubytovacie zariadenie nezodpovedá za škodu spôsobenú na veciach vnesených a odložených klientom v ubytovacom zariadení.

4. Ubytovacie zariadenie nezodpovedá za peniaze, klenoty a iné cenné veci.

5. Klient je povinný správať sa tak, aby predchádzal škodám na zdraví a majetku. Ubytovacie zariadenie odporúča klientom, aby pri každom odchode z izby a zdržiavaní sa na izbe uzamykali vchodové dvere a tak predišli vstupu neoprávneným osobám na izbu klienta.

6. Ubytovacie zariadenie nezodpovedá za akékoľvek škody spôsobené klientovi mimo areálu spoločnosti CITY BUILDING s.r.o.

Všeobecné ustanovenia
1. Klient ubytovaný v ubytovacom zariadení môže prijímať návštevy na izbe v čase od 8.00 do 22.00 hod len so súhlasom recepčného. Zamestnanec ubytovacieho zariadenie nie je oprávnený podávať akékoľvek informácie tretím osobám s výnimkou príslušníkov policajného zboru a nepovoliť návštevu klienta na izbe bez jeho predchádzajúceho súhlasu.

2. V ubytovacom zariadení je klientom zakázané používať vlastné elektrické spotrebiče a to najmä varič, rýchlovarná konvica, mikrovlná rúra mimo elektrických spotrebičov slúžiacich na osobnú hygienu ( holiaci strojček, sušič vlasov a pod.).
3. V ubytovacom zariadení je klientom zakázané inštalovať do internetových rozvodov ďalšie zariadenia ( router ) na šírenie signálu. V prípade, že ubytovacie zariadenie zistí, že takéto zariadenia sa nachádzajú na izbách, ubytovateľ ma právo ich bez upozornenia demontovať. Takýmto zásahom klienta do internetových rozvodov môže dôjsť k závažnej poruche a znefunkčneniu internetového pripojenia v celej budove. V prípade, že budú takéto zariadenia umiestnené v internetových rozvodoch, alebo dôjde k závažnej poruche vplyvom týchto zariadení ubytovacie zariadenie bude účtovať klientovi  pokutu vo výške 100 € aj opakovane.           
4. V ubytovacom zariadení a celom objekte spoločnosti CITY BUILDING s.r.o. je zakázané fajčiť. Fajčenie je povolené len vonku pred budovou. Pokuta za nedodržanie zákazu je 100 €.
5. V čase od 22.00 do 06.00 hod je klient povinný dodržiavať nočný kľud. Klient na izbe a chodbách sa po 22.00 hod nesmie správať hlučne, zabávať, nahlas počúvať rozhlasový a televízny program, alebo iným spôsobom rušiť ostatných klientov ubytovacieho zariadenia.
6. Klientom ubytovacieho zariadenia je zakázané vnášať do objektu akúkoľvek strelnú zbraň, strelivo, omamné a psychotronné látky.
7. Ubytovanie so psom alebo inými zvieratami je zakázané.

8. Ubytovanie v ubytovacom zariadení je povolené len osobám, ktoré nie sú postihnuté infekčnými chorobami.
9. V prípade, že klient vstúpi do ubytovacieho zariadenia znečistení t.j. ( obuv a oblečenie sú znečistená od nánosov blata, betónu, omietok, stavebných lepidiel,    čierneho a červeného prachu hlavne z prevádzok U. S. Steel Košice ) je povinný sa prezuť v miestnosti na to určenej na prízemí ubytovacieho zariadenia. Ak sa klient odmietne prezuť, uhradí ubytovaciemu zariadeniu poplatok za znečistenie podláh, stien a zariadení vo výške 50 € aj opakovane.
10. Ak si klient prenajme štruktúrovanú kabeláž pre pripojenie k internetu dostane na recepcii lístok s jedinečným prístupovým kódom a heslo. Tieto prístupové údaje  sú neprenosné a slúžia na pripojenie k internetu len na jedno zariadenie. Ubytovacie zariadenie nezodpovedá za stratu týchto prístupových údajov a nevie klientovi poskytnúť znova rovnaké prístupové údaje. Ubytovacie zariadenie v takýchto prípadoch nevráti klientovi poplatok za prenájom štruktúrovanej kabeláže. Doporučujeme klientom vo vlastnom záujme, aby si tieto prístupové údaje starostlivo uschovali.    
11. Klient je povinný dodržiavať ustanovenia tohto ubytovacieho poriadku od okamihu ubytovania sa v plnom rozsahu. V prípade porušenia má právo ubytovacie zariadenie odstúpiť od poskytovania ubytovacích služieb a od zmluvy o ubytovaní pred uplynutím dohodnutého času. Ubytovacie zariadenie má právo na plnú úhradu ceny za ubytovacie služby až do pôvodne objednaného času na ubytovanie. Klient v prípade opakovaného porušovania ubytovacieho poriadku musí bezodkladne opustiť ubytovacie zariadenie.
Platba za ubytovacie služby a storno poplatky
1. Za poskytnuté ubytovacie služby je klient povinný uhradiť cenu v súlade s platným cenníkom ubytovacieho zariadenia pri nástupe na ubytovanie v plnej výške na základe predloženého účtu resp. faktúry. V prípade individuálnej dohody s klientom je možné uhradiť ubytovacie služby na základe faktúry prevodom na účet spoločnosti so splatnosťou maximálne 14 dní od vystavenia faktúry.
2. Cenník ubytovacích služieb a ďalších služieb je k dispozícií na recepcii ubytovacieho zariadenia a na internetovej stránke prevádzkovateľa ubytovacieho zariadenia.

3. V prípade, že klient uhradí za pobyt plnú sumu vopred, alebo ubytovanie hradí prevodom na účet s maximálnou splatnosťou 14 dní  a potom svoj pobyt skráti a nárokuje si na vrátenie časti platby, ubytovacie zariadenie bude za zrušenú časť pobytu účtovať storno poplatok z cenníkovej ceny za ubytovanie takto:

· oznámenie o ukončení pobytu 5 dní pred jeho ukončením  storno poplatok 0%,

· oznámenie o ukončení pobytu 3 - 4 dní pred jeho ukončením storno poplatok 50%,

· oznámenie o ukončení pobytu 1 - 2 dní pred jeho ukončením storno poplatok 100%,
4. Ak si klient skráti pobyt na menej ako 15 nocí ubytovacie zariadenie má právo účtovať cenu v zmysle platného cenníka pre pobyt do 14 nocí. 
Košice, 1.1.2023
Zmena ubytovacieho poriadku od 1.1.2023

